钦定古今图书集成/理学汇编/学行典/第240卷 > 王国祚
## 钦定古今图书集成/理学汇编/学行典/第240卷 > 王国祚

按《宁波府志》：“王国祚亲老家贫，矢力耕读。洪武初，诏
徙昌国居民于内地，民间大扰，国祚奋趾扬袂，语同
难曰：‘丈夫值今日，弗克效尺寸力，为桑梓谋，奚以人
为’。遂兼程赴金陵。陛见，悉其不当尽徙状，太祖允之。
乡人感其德，名所止处曰复滃。鄞士胡邦器赠之诗
曰：‘境入滃洲蠲处佳，迁民痛忆旧生涯。奏闻京国三
千里，诏复闾阎十万家。海上有天重日月，山中无地
不桑麻。丈夫功绩应难泯，特扁高堂永岁华’。”